Córdoba Astronomical Observatory

Córdoba Astronomical Observatory je observatórium v Córdobe, Argentína (-64°11,8'; -31°25,3'; 434 m), založené roku 1871.

Zameranie: fotometrický a spektrálny výskum premenných hviezd, astrometria, výskum komét. V minulosti sa preslávilo najmä katalógom pozícií 600 000 hviezd južnej oblohy (Córdoba Durchmusterung).

Vybavenie: 72 cm reflektor, 33 cm refraktor. Observatórium má vysunutú stanicu na vrchu Bosque Alegre v Sierre Chicao, 24 km juhozápadne od Córdoby (-64°32,8'; -31°35,9'; 1 250 m), na ktorom je od roku 1942 v činnosti 154 cm reflektor.

Astronomické observatóriá v Argentíne
Organizácie založené v 1871